Xitoyda Yangi yildagi sayohatlar mavsumi – “Chunyun” dunyoda bu turdagi eng yirik voqea hisoblanadi. Ammo 2016 yili ob-havoning yomon kelishi munosabati bilan odamlar kutilmagan qiyinchiliklarga duch kelishdi. Qor va yomg‘ir oqibatida Guanchjou (Guandun viloyati) vokzalidagi 32 poyezd kechikdi, buning oqibatida bino ichida va atrofida 100 ming kishi to‘planib qoldi. Ayrimlar poyezd yurishini 10 soatdan oshiq kutishdi. Ba’zi birovlar vokzalga bir kun oldindan kelib olgani ma’lum bo‘ldi. 2014 yil 31 dekabrida Shanxayda mana shunga o‘xshash bir vaziyatda kelib chiqqan tiqilinchlikda 36 kishi halok bo‘lgan, 47 kishi yaralangan edi.